Wat jy kry: Kelvin Grove se legendariese ontbyt, ’n dankiepakkie vol pamperlang, die kans om verskeie items, waaronder hierdie boeke, te wen tydens die gelukstrekking
Dibi Breytenbach het gevra: Wat kan sy doen om te help? Toe stuur sy ’n getekende kopie van Heiliger.
Martin Steyn het, onder andere, met Alison gesels tydens sy navorsing oor Swartval. Hy skenk ook ’n bedrag van elke boek wat hy verkoop, aan Rape Crisis. Toe hy hoor van hierdie geleentheid, stuur hy dadelik ’n getekende boek.
Chanette Paul se boeke gaan altyd oor vroueregte. Toe sy hoor van die geleentheid, vra sy: Wat is die Kinderhuis se adres? Daar is ’n getekende kopie van Paaiboelie op pad.
Dadelik word hierdie insident ’n rasvoorval, want die seun is swart. Die gemeenskap is woedend en die onbevoegde blanke speurder wil wys dat hy nie ’n wit man sal laat wegkom met moord nie.
Dibi Breytenbach se eerste twee boeke was goed. Hierdie een plaas haar onder die voorste krimiskrywers in ons land. Heiliger sal ewe goed verstaan word in plekke soos die VSA waar die onreg van die regsprosesse dikwels afhang van ’n mens se geld, al dan nie.
In sy nuutste roman Swartval neem Martin die protes verder. Enige krimi het ’n punt waar die spanning gebreek word. Lesers sal in hierdie naelbytboek ook daardie punt bereik. Swartval hou egter nie hier op nie. Steyn weier om die leser te onthef. Daar waar die boek moes eindig, volgens die konvensie, is nie die plek waar die slagoffer se reis eindig nie.
In hierdie roman word die leser verder geneem, dieper in die psige van die slagoffer. Ons maak ook haar eerste tree op die moeilike tog na heling mee.
Swartval is in die eerste plek ’n naelbytboek. Dit is ’n riller. Dié riller neem egter ook die etiese aspekte van die skrywer en die leser se omgang met die slagoffer in gedagte.
Die enigste ander boek wat ’n soortgelyke ondersoek gedoen het, is Zakes Mda se Rachel’s Blue. Mda se teks speel egter in die VSA af. Steyn se boek is eg Suid-Afrikaans. Die storie en die wetlike aspekte is ook gans anders.
Ek moet egter ook noem dat LAPA Uitgewers en die ATKV dit vir my moontlik maak om ’n ambassadeur van die Durbanville Kinderhuis te wees.